Šešir profesora Koste Vujića
<s>Šešir profesora Koste Vujića je čuveni humoristički roman srpskog književnika Milovana Vitezovića.</s>

<s>Iako je od početka pisan kao roman, Šešir profesora Koste Vujića je svoje prvo javno predstavljanje imao kao televizijska drama, koja je prvi put prikazana 24. februara 1972. godine, i od tada šest puta reprizirana, kao najgledanija TV drama Televizije Beograd.</s><s>Uvrštena je i u Antologiju televizijske drame (1975).</s>

<s>Roman Šešir profesora Koste Vujića objavljen je u izdanju izdavačke kuće Vuk Karadžić 1983. godine.</s><s>Drugo izdanje izašlo je u ediciji Prosvetine džepne knjige 1988. godine, a treće u izdanju Jugoslavijepublika i Vuka Karadžića 1989.</s>

<s>Roman je nagrađen nagradom Politikinog zabavnika 1984. godine.</s>

<s>Radnja romana</s>

<s>Kosta Vujić, glavni lik romana, je ekscentrični profesor nemačkog jezika u Prvoj beogradskoj gimnaziji.</s><s>Roman prati poslednju, maturantsku školsku godinu razreda kome je profesor Vujić razredni starešina, a koja je i poslednja godina rada pred penziju profesora Vujića.</s><s>Radnja je smeštena na sam kraj 19. veka, a maturanti profesora Vujića su oni koji će kasnije obeležiti Srbiju svog vremena: Jovan Cvijić, Mihailo Petrović Alas, Jakov Prodanović, Milorad Mitrović, Pavle Popović i dr.</s>

<s>Rekli su 
 Kod Vujića nema zabušanta,Sad još jednog ima maturanta.</s><s>Dušan Radović
 Velika je hrabrost uz beogradska Tri šešira dodati još jedan i uspjeti u tome.</s><s>Gustav Krklec
 Svi smo mi izašli iz nekakvog šinjela.</s><s>Samo se, Boga ti, ovaj Vitezović izvukao iz šešira profesora Koste Vujića!</s><s>Branko Ćopić</s>

<s>Vidi još 
 Šešir profesora Koste Vujića (film iz 1972)
 Šešir profesora Koste Vujića (film iz 2012)
 Šešir profesora Koste Vujića (TV serija)</s>

<s>Spoljašnje veze 
 Šešir profesora Koste Vujića na IMDB
 Šešir profesora Koste Vujića (Laguna)</s>

<s>Romani 1983.</s><s>Humoristični romani
Srpski romani</s>

